शिविर में 26 लोगों ने किया रक्तदान
सीएमओडॉ. रणदीप पूनिया ने कहा कि मानव के स्वभाव में मानव के काम आने की आदत रहती है और रक्तदान से मनुष्य किसी की जान बचा सकता है। युवाओं को प्रण लेना चाहिए कि किसी इंसान को रक्त के अभाव में मरने नहीं दिया जाए। इससे वह असल मानवता को प्राप्त कर लेता है। पूनिया शुक्रवार को केसीएम पब्लिक स्कूल मंढोलीकलां में आयोजित रक्तदान शिविर में बतौर मुख्यातिथि बोल रहे थे। इस शिविर में 26 यूनिट रक्त एकत्र किया गया। डॉ. पूनिया ने युवाओं को यातायात के नियमों का पालन करने की नसीहत दी। इससे पहले पूनिया ने स्कूल में विद्यार्थियों द्वारा आयोजित विज्ञान प्रदर्शनी का अवलोकन किया और विद्यार्थियों को विज्ञान माडलों की जानकारी ली। इस कार्यक्रम के विशिष्ट अतिथि डॉ. राजेश कुमार जिला नोडल अधिकारी ने भी रक्तदान के बारे में युवाओं को जानकारी दी। स्कूल के निदेशक डॉ. जयवीर बूरा ने अतिथियों स्वागत किया। इस मौके पर एमओ बहल डॉ. अजय श्योराण, डॉ. विरेंद्र श्योराण, खंड शिक्षा अधिकारी अमीलाल सिंह, स्कूल प्राचार्य विकास शर्मा, रुपेंद्र, नरेश श्योराण, सुकर्मपाल यादव, रामकुमार जाखड़, बलवान जैनावास, कांसीराम, किरण नूनिया, किरण श्योराण, अनिल कुमार, मदन सिंह, सतीश, संदीप, राजेश, प्रदीप, सोमबीर थे।
बहल। केसीएम पब्लिक स्कूल में आयोजित रक्तदान शिविर में मॉडल प्रदर्शनी का अवलोकन करते सीएमओ डॉ. रणदीप पूनिया, डॉ. राजेश कुमार, डॉ. जयवीर बूरा डॉ. वीरेंद्र श्योराण।
hin_Deva hin_Deva awa_Deva